**2022-TŐL MEGKEZDŐDIK A LEXUS NX KANADAI GYÁRTÁSA**

**A vezető környezetbarát luxusautógyártó Lexus az európai piacot Japánban gyártott modellekkel szolgálja ki, az észak-amerikai piac ellátásában ugyanakkor fontos szerep jut a helyi gyártásnak. Éppen ezért fontos mérföldkő, hogy a környezetbarát hibrid elektromos modelljeiről ismert japán prémium gyártó megkezdi egyik legsikeresebb modellje, a Lexus NX crossover kanadai gyártását.**

A [Lexus NX](https://www.lexus.hu/car-models/nx/#hero) rendkívüli népszerűségét jól példázza, hogy az eső negyedévben hazai eladásait 30%-al bővítő környezetbarát luxusautómárka magyarországi eladásainak mintegy egyharmadát ez a modell teszi ki, de a modell világszinten is fontos elemét adja a Lexus értékesítéseknek. Az igényekkel való lépéstartás érdekében a környezetbarát luxusautógyártó bejelentette, hogy a Toyota Motor Manufacturing Canada (TMMC) 2022 elejétől kezdve megkezdi az ontarioi Cambridge-ben a legmodernebb Lexus NX és Lexus NX Hybrid kompakt luxus SUV-k gyártását.

*“Örömmel jelentjük be, hogy a TMMC gyártja majd a népszerű Lexus NX és Lexus NX Hibrid modelleket az egész észak-amerikai piacra.”* – fogalmazott Fred Volf, a TMMC elnöke a vállalat sajtótájékoztatóján ahol a vendégek közt megjelent Justin Trudeau, Kanada miniszterelnöke és Christine Elliott, Ontario állam miniszterelnök-helyettese is.

2003-ban az a megtiszteltetés érte a TMMC-t, hogy elsőként kapott lehetőséget a Toyotától a Lexus járművek Japánon kívüli gyártására, és azóta több mint 1,3 millió Lexus RX és Lexus RX hibrid modell készült az üzemben.

*“A cég legújabb beruházásai és a vállalat mostani döntése világossá teszik, hogy a TMMC csapat tagjai élvezik a Toyota bizalmát. Lexust gyártani a legmagasabb színvonalat, minőséget és egyben nagy megtiszteltetést jelent.”* – tette hozzá Volf.

2018-ban a TMMC 1,4 milliárd kanadai dolláros beruházást jelentett be (a szövetségi és tartományi kormányok támogatásával együtt)- A befektetés célja, hogy az északi és nyugati üzemeket átalakítsák a Toyota New Global Architecture (TNGA) platformjához, amely nagyobb rugalmasságot, további termelési hatékonyságot és kiváló termékeket biztosít. Ez a stratégiai beruházás tette lehetővé a TMMC számára, hogy a termelését Észak-Amerika gyorsan növekvő kompakt SUV-piacának igényeihez igazítsa, különösen a piacvezető Toyota RAV4 és a Toyota RAV4 Hybrid gyártásával.

*“Kanadai gyáraink több nemzetközi díjat nyertek már, és továbbra is fontos szerepet játszanak a Toyota globális termelési stratégiájában.”* – hívta fel a figyelmet az eseményen Jim Lentz, a Toyota Motor North America vezérigazgatója. *“Mivel a kompakt luxus SUV-ok piaca tovább növekszik, az NX Észak-Amerikában történő gyártása teszi lehetővé számunkra ügyfeleink és kereskedőink jobb kiszolgálását.”*

A TMMC már több mint 30 éve gyárt járműveket Kanadában, és jelenleg több mint 8500 főt foglalkoztat az ontarioi Cambridge és Woodstock városokban. A kanadai járműgyártás melletti elkötelezettségét bizonyítva a Toyota 1985 óta több mint 8,5 milliárd dollárt fektetett be kanadai tevékenységébe, és itteni üzemei ez idő alatt több mint nyolc millió járművet gyártottak.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com